ZAPISNIK SKUPŠČINE SKUPNOSTI MUZEJEV SLOVENIJE

Narodni muzej Slovenije, Metelkova

 Ljubljana, 22.3.2019, 9.30

ZAPISNIK SKUPŠČINE SKUPNOSTI MUZEJEV SLOVENIJE 2019

Preliminarna ugotovitev:

Skupščina Skupnosti muzejev Slovenije začne z zasedanjem ob 9.30. Ugotovljeno je, da ni sklepčna, zato se začetek zasedanja, skladno z določili statuta, začne ob 10.30. Prisotnih je bilo 29 članov Skupnosti muzejev Slovenije.

1. Predlagan je dnevni red:

1. Potrditev dnevnega reda

2. Izvolitev delovnega predsedstva, zapisnikarja in overovateljev zapisnika

3. Ugotovitev prisotnosti

4. Poročilo o delu v letu 2018

5. Finančno poročilo za leto 2018

6. Poročilo Nadzornega odbora za leto 2018

7. Predlog programa dela za leto 2019-2020

8. Predstavitev programa International Visitor Leadership Program

9. Razno

10. Predstavitev novih pravilnikov Ministrstva za kulturo (Nada Zoran)

- Pravilnik o strokovnih izpitih na področju varstva kulturne dediščine,

- Pravilnik o pridobivanju nazivov v dejavnostih varstva kulturne dediščine,

- izvoz in iznos predmetov kulturne dediščine.

Sklep ad1: Skupščina Skupnosti muzejev Slovenije je potrdila dnevni red Skupščine Skupnosti muzejev Slovenije 2019 s predlagano spremembo. Zaradi odsotnosti Nade Zoran je bila 10. točka umaknjena z dnevnega reda Skupščine.

2. Izvoljeni so bili člani delovnih teles Skupščine Skupnosti muzejev Slovenije.

Predsedstvo: Mojca Jan Zoran (predsednica), Breda Činč Juhant, Jasna Dokl Osolnik

Zapisnikar: Aleksandra Berberih-Slana

Overovateljici zapisnika: Jana Šubic Prislan, Ivana Leskovec

3. Skupščina Skupnosti muzejev Slovenije začne z zasedanjem ob 9.30. Ugotovljeno je, da ni sklepčna, zato se začetek zasedanja, skladno z določili statuta, začne ob 10.30. Prisotnih je bilo 29 članov Skupnosti muzejev Slovenije.

Opravičeni: Alenka Černelič Krošelj.Predstavnik Goriškega muzeja Vladimir Peruničič je podal predlog, da direktorji muzejev, ki so člani Skupnosti muzejev Slovenije, ne bi bili obvezni predložiti pooblastila za zastopanje muzeja na Skupščini.

Sklep ad3: Predsedstvo Skupščine Skupnosti muzejev Slovenije bo pripravilo predlog spremembe Statuta SMS, o katerem bodo člani SMS razpravljali na Skupščini SMS leta 2020.

Sklep je bil soglasno sprejet.

4. Predsednica predsedstva Skupnosti muzejev Slovenije dr. Aleksandra Berberih-Slana je predstavila poročilo o delu Skupnosti muzejev Slovenije v letu 2018.

Sklep ad4: Skupščina SMS je obravnavala in sprejela poročilo o delu SMS v letu 2018.

Sklep je soglasno sprejet.

5. Računovodkinja Ivanka Černelič Jurečič je predstavila finančno poročilo Skupnosti muzejev Slovenije.

Sklep ad5: Skupščina SMS je obravnavala in sprejela finančno poročilo za leto 2018.

Sklep je soglasno sprejet.

6. Predsednik Nadzornega odbora Skupnosti muzejev Slovenije Jože Rataj je predstavil poročilo Nadzornega odbora.

Sklep ad6: Skupščina SMS je obravnavala in sprejela poročilo Nadzornega odbora za leto 2018.

Sklep je soglasno sprejet.

7. Predsednica predsedstva Skupnosti muzejev Slovenije je predstavila Odločbo Ministrstva za kulturo RS o financiranju delovanja Skupnosti muzejev Slovenije in program dela za leto 2019. Prisotni so se pridružili mnenju predsednice, da je potrebno na vrednotenje/točkovanje predlaganega programa podati ugovor oz. se o tem pogovoriti z ministrstvom.

Sklep ad7: Skupščina SMS je obravnavala in sprejela program dela za 2019.

Sklep je bil soglasno sprejet.

Sklep ad7/1: Skupščina SMS pooblasti predsedstvo, da odreagira na odločbo ministrstva in da se sestane z vodstvom ministrstva.

Sklep je soglasno sprejet.

8. Natalija Polenec, Tehniški muzej Slovenije in Blaž Vurnik, MGML Mestni muzej Ljubljana, dva izmed udeležencev International Visitor Leadership program, sta na željo predsedstva SMS predstavila program.

9. Izpostavljeno je bilo vprašanje ažuriranja spletne strani. Delo je ob drugih obveznostih opravljala predsednica predsedstva, ki temu ni več kos. Prav tako je dan pred zasedanjem skupščine Anica Odlazek, tajnica SMS, dala odpoved. Predsednica predsedstva je prosila za predloge, kdo bi lahko opravljal dela tajnice, ki vključujejo tudi dopolnjevanje vsebin na spletni strani. Prisotni niso podali predloga.

Sklep ad9: Članice SMS poiščejo primernega kandidata za opravljanje tajniških del.

Predsednica predsedstva je predstavila aktivnosti pri oblikovanju Združenja direktorjev javnih zavodov s področja kulture ter Sindikata z enakim imenom. Povedala je, da je sindikat v postopku nastajanja, da je kratica sindikata SINKUL in vse prisotne pozvala, naj se včlanijo v sindikat, ko bo ta ustanovljen.

Ivana Leskovec je postavila vprašanje v zvezi ponudbo SMS (maj 2018) o sodelovanju članic SMS pri izvajanju nalog vezanih na uredbo o varovanju osebnih podatkov (GDPR). Ugotovljeno je bilo, da je bilo pred enim letom zagotovljeno, da bo organizacijo prevzela Služba za premično dediščino in muzeje, vendar je bilo ugotovljeno, da to presega njihove zmožnosti. Glede na to, da je v pripravi zakon, je SMS na e-demokracijo podala predloge, naj izvajanje zakona v muzejih in galerijah omili, kot je to načrtovano za šole. Počakali bomo sprejem zakona, nato se bomo, če bo potrebno, odločili za skupno delovanje.

Sklep ad9/1: Člani SMS pooblastijo predsednico predsedstva dr. Aleksandro Berberih-Slana, da odda predlog spremembe ZVOP-2 na e-demokracijo. Predsednica predsedstva je to naredila že na zasedanju Skupščine.

Članom SMS sta se predstavili vodja in sodelavka projekta Muzeja bančništva, ki ga pripravlja Nova Ljubljanska banka. Prosili sta za sodelovanje vseh muzejev pri iskanju gradiva.

Ivan Nedoh, Predstavnik Kinoteke, je SMS prosil za podporo pri reševanju težav z zaposlovanjem delavcev, ki trenutno v muzejih delajo preko outsourcinga. Ugotovljeno je, da zadeva ni v pristojnosti direktorjev in da naj se vse predloge in pritiske usmerja na Ministrstvo za kulturo RS.

Barbara Ravnik je prisotne povprašala, ali citirajo restavratorje v materialih za razstave. Jana Šubic Prislan je povedala, da se s tem že ukvarja Društvo restavratorjev. SMS bo počakala predlog Društva restavratorjev in nato ukrepala.

V Ljubljani, 22. 3. 2019 Zapisnikar

 Dr. Aleksandra Berberih-Slana